عەبدولباست سارووت

عەبدولباست مەمدووح ئەلسارووت (١ی کانوونی دووەمی ١٩٩٢ – ٨ی حوزەیرانی ٢٠١٩) سروودبێژ و شۆڕشگێڕی سوورییە و گۆڵپارێزی پێشووی یانەی ئەلکەرامە و  تیپی لاوانی سووریایە. بە یەکێک لە دیارترین سەرکردەکانی ئەو خۆپیشاندانانە دادەنرێت کە لە شاری حومس بۆ داوای ڕووخاندنی ڕژێمی بەشار ئەسەد لە سەردەمی شۆڕشی سووریادا ئەنجامدرا. ناوبراو لە تێکھەڵچوون لەگەڵ ھێزەکانی ڕژێم لە باکووری ڕۆژئاوای سووریا بریندار بووە و دوای دوو ڕۆژ واتە ٨ی حوزەیرانی ٢٠١٩ گیانی لەدەست داوە.

 ژیانی سەرەتایی 
عەبدولباست لە خێزانێکەوە ھاتووە کە لە بەرزایییەکانی جۆلانەوە کۆچیان کردووە و لە گەڕەکی ئەلبەیادە لە حومس نیشتەجێ بوون و لە ١ی ١ی ١٩٩٢ لەوێ لەدایکبووە.https://web.archive.org/web/20130112075655/http://www.skynewsarabia.com:80/web/article/10574/%D8%B3%D8%A7%D8%B1%D9%88%D8%AA-%D8%AD%D8%A7%D8%B1%D8%B3-%D9%85%D8%B1%D9%85%D9%89-%D8%A7%D9%84%D8%AB%D9%88%D8%B1%D8%A9-%D8%A7%D9%84%D8%B3%D9%88%D8%B1%D9%8A%D8%A9

خوێندنی لە شاری حومس کردووە پێش ئەوەی لێھاتوویی خۆی وەک گۆڵپارێز بدۆزێتەوە. پەیوەندی کرد بە یانەی ئەلکەرامە، ئەمەش وایکرد ببێتە گۆڵپارێز بۆ تیپی لاوانی سووریا. ناوبراو پێش ئەوەی شۆڕش لە ساڵی ٢٠١١ سەرھەڵبدات، نزیک بوو لە پەیوەندیکردن بە ھەڵبژاردەی نیشتمانییەوە، بە بەشداریکردنی لە ناڕەزایەتییە ھەفتانەییەکانی شاری حومس کە داوای ڕۆیشتنی بەشار ئەسەدیان دەکرد، تێوەگلاوە.  ناوبانگەکەی عەبدولباست زیاتر بوو، دوای ئەوەی کۆمەڵێک گۆرانی و سروودی ئامادە کرد کە لەنێو جەماوەرەکەی شاری حومسدا پێشکەشی کرد، دیارترینیان «بەھەشت، بەھەشت، بەھەشت، ئەی نیشتمانمان» بوو، بەو ھۆیەوە نازناوی «بوولبوولی شۆڕش و سروودبێژەکەی»ی پێبەخشرا.https://web.archive.org/web/20190608115258/https://www.ida2at.com/abdull-basset-alsarout-goalkeeper-revolution-guard/

 سەرچاوەکان 

 سەرچاوەکان 

پۆل:لەدایکبووانی ١٩٩٢
پۆل:مردووانی ٢٠١٩